**Učenka/učenec 8.a razreda!**

**LUM 8. a skupina 2 Četrtek, 9. 4. 2020 – 23.4.2020**

**Likovno področje:** Grafično oblikovanje

**Likovna naloga:** Plakat

**Likovni motiv - vsebina:** prosta – izbereš sam/-a

**Likovna tehnika: prosta :** prosta – izbereš sam/-a

**Navodila za delo**

Samostojno delo z e-učbenikom LUM 8. razred <https://eucbeniki.sio.si/lum8/index.html>

V kazalu poišči Grafično oblikovanje – Plakat. Od strani 119 do 123.

https://eucbeniki.sio.si/lum8/2487/index.html

Snov preberi. Zapiši povzetek – v pomoč pri praktičnem delu. Preberi temeljito.

**Bodi pozoren/-a na:**

* Kaj je grafično oblikovanje?
* Kaj nam pojasnjujejo vidna sporočila?
* Dober plakat je ....?
* Vsebina plakata ...?
* Vrste plakata ....?
* Kompozicija plakata...?
* Barve in besedilo v plakatu...?

**Praktično delo -**

Spoznal/-a si različne vrste plakata (filmski plakat, športni plakat, reklamni plakat...) in kaj je njegova naloga (pritegniti občinstvo in predati svoje sporočilo, kaj, kje, kdo, kdaj, zakaj).

Izdelal/-a boš plakat. Vrsto plakata in sporočilo plakata - izbereš sam/-a. (lahko je plakat za film, glasbeno skupino, pevca, knjigo, novi model avtomobila, telefona, povabilo na predstavo, zabavo, lahko opozarja na probleme zemlje – ekologija, zdravstveni, .... idej je veliko - izberi zanimivo!)

Plakat lahko izdelaš v poljubni tehniki in velikosti (izberi velikost papirja, glede na to, kaj imaš doma). Lahko ga narišeš ali naslikaš. Lahko uporabiš telefon, tablico ali računalnik in narediš PPT, WORD ali datoteko v slikarju (ali drugem računalniškem programu – kar znaš), lahko narediš kolaž ali fotografijo, ki vsebuje vse prvine dobrega plakata.

**Bodi kreativen!**

**Da boš uspešen/-a upoštevaj (kriteriji uspešnosti)**

**Upoštevaj velikost** - Poudari tisto kar je pomembno. V primeru teksta naj bo pomembnejša informacija večja in dobro vidna.

**Kompozicija** - Pomagaj si z že znanimi kompozicijskimi načeli pri grajenju dinamičnega ali statičnega plakata, odvisno od sporočila plakata.

**Premišljena izbira barv** - Dober plakat hoče pritegniti pozornost nato pa hitro predati sporočilo. Uporabljaj omejeno število barv ali barve, ki so si med seboj dovolj podobne, da sporočilo ostaja jasno.

**Sporočilo in izvirnost** - Tvoj poster lahko predstavi tvoj izdelek na resen, smešen, domiseln način. Uporabi domišljijo.

**Dober plakat je preprost. Manj je več!**

\* Prebrskaj po spletu in poišči primere plakatov. Analiziraj vsebino, sporočilo, kompozicijo, barve, besedilo ... poišči svoj navdih!

Analiziraj svoje delo. Napiši vrednotenje in upoštevaj kriterije. Pošlji skupaj z izdelkom.

Vprašanja in končani izdelek v obliki fotografij, skenov, wordovih oz. PPT datotek pošlji na naslov: lumosdornava@gmail.com do vključno 23.4.2020.

Ime datotek, fotografij spremeni v svoj priimek in ime, razred in naslov dela, npr.: priimek\_ime\_8a\_Plakat